**อำเภอเฟิ่งหวง** (จีน: 凤凰县) เป็นอำเภอภายใต้การปกครองของจังหวัดปกครองตนเองเซียงซี ในมณฑลหูหนาน ประเทศจีน

เฟิ่งหวงตั้งอยู่ริมขอบตะวันตกของมณฑลหูหนาน ทางใต้ของจังหวัดปกครองตนเองเซียงซี ติดกับด้านตะวันออกของ มณฑลกุ้ยโจว และ ทางทิศเหนือเชื่อมกับอำเภอฮฺวายฺเหวียน และ เมื่องจี๋โซ่ว ทางทิศตะวันออกติดกับอำเภอหลูซี และทางทิศตะวันออกเฉียงใต้ติดกับอำเภอมายอง (จีน: 麻阳苗族自治县 *หมาหยังเหมียวจู๋จื้อจึเชี่ยน*) ทางทิศตะวันตกเฉียงใต้และทิศตะวันตกติดกับเขตปี้เจียง ของเมืองถงเหริน และ เขตปกครองตนเองซงเถา ของมณฑลกุ้ยโจว อำเภอเฟิ่งหวงมีพื้นที่ 1,745 กม2 ณ ปี 2558 มีประชากรตามสำมะโนประชากร 428,294 คน อำเภอนี้มี 13 เมือง และ 4 ตำบล อยู่ภายใต้เขตปกครอง โดยมี ถัวเจียง (จีน: 沱江镇) เป็นเมืองหลักของอำเภอ

ประวัติ
-------

ทิวทัศน์เมืองโบราณเฟิ่งหวงจากสะพานหง
การข้ามแม่น้ำในเมืองโบราณเฟิ่งหวง
เจดีย์ว่านหมิงในฉากหลังของโค้งแม่น้ำถัว(*ถัวเจียง*)
อำเภอเฟิ่งหวงตั้งขึ้นในปี พ.ศ. 2247 และมีประวัติศาสตร์ยาวนานถึง 300 ปี เมืองโบราณเป็นที่รวมของชนกลุ่มน้อยเผ่าม้งและถู่จา มีแหล่งโบราณคดีวัฒนธรรมชาติพันธุ์ที่ได้รับการอนุรักษ์ไว้เป็นอย่างดี ซึ่งประกอบด้วย ภาษาชาติพันธุ์ ขนบธรรมเนียม ศิลปะ ตลอดจนสถาปัตยกรรมชาติพันธุ์ที่โดดเด่นหลายหลากซึ่งได้รับอิทธิพลมาจากสถาปัตยกรรมสมัยราชวงศ์ หมิง และ ชิง ผังเมืองถูกสร้างให้ปรับเข้ากับการโอบล้อมด้วยภูเขาและแม่น้ำตามธรรมชาติที่ไหลผ่านกลางเมือง ประชากรกว่าครึ่งของเมืองเป็นชนกลุ่มน้อย ม้ง (จีน: 苗族) หรือ ถู่จา (จีน: 土家族)  เฟิ่งหวงยังเป็นศูนย์กลางของการก่อกบฏม้ง ที่ไม่ประสบความสำเร็จ (พ.ศ. 2397 - 2416) ซึ่งก่อให้เกิดการพลัดถิ่นของชาติพันธุ์ม้งสู่เอเชียตะวันออกเฉียงใต้ในช่วงสองศตวรรษที่ผ่านมา อำเภอนี้เป็นที่รู้จักดีในประเพณีม้งและการพิธีศพแบบม้ง และยังเป็นที่ตั้งของกำแพงเมืองจีนตอนใต้ (จีน: 中国南方长城; ม้ง: *Suav Tuam Choj*)  ที่สร้างขึ้นโดยราชวงศ์หมิงเพื่อปกป้องชาวจีนฮั่นในพื้นที่จากการโจมตีของม้ง 

นับจากปี 2456 ชื่อของเมืองที่เปลี่ยนจาก *เจิ้นกัน* ( 鎮筸 ) เป็น *เฟิ่งหวง*

 ประตูสู่สำนักงานของรัฐบาลที่สร้างขึ้นในปี ค.ศ. 1920 ลายลักษณ์อักษรด้านบนของประตูอ่านว่า "อำเภอเฟิ่งหวง" 
เมืองโบราณเฟิ่งหวงได้รับการบรรจุไว้ในรายชื่อเบื้องต้น มรดกโลก ของ องค์การยูเนสโก เมื่อวันที่ 28 มีนาคม 2551 ในหมวดวัฒนธรรม เมืองโบราณแห่งนี้ได้รับการยกย่องว่าเป็นเมืองที่สวยที่สุดในจีนโดย Rewi Alley นักเขียนชาวนิวซีแลนด์ 

เมืองโบราณเฟิ่งหวงได้รับความเสียหายจากน้ำท่วมในเดือนกรกฎาคม 2557

การเดินทาง
----------

การเดินทางไปอำเภอเฟิ่งหวง โดยใช้สนามบินเฟิ่งหวง (Fenghuang Airport) ในเมืองถงเหริน (Tóngrén) อยู่ห่างจากเฟิ่งหวง 34 km (21 mi) และสถานีรถไฟที่ใกล้ที่สุดในเมืองจี๋โซ่ว (Jíshǒu) ที่อยู่ห่างออกไป 50 km (31 mi) จากนั้นเดินทางต่อด้วยรถประจำทางหรือแท็กซี่ไปยังอำเภอเฟิ่งหวง 

สนามบินจางจาเจี้ย (Zhangjiajié) และสถานีรถไฟหฺวายฮฺว่า (Huáihuà) ใช้เป็นจุดเปลี่ยนต่อพาหนะสำหรับไปสู่อำเภอเฟิ่งหวงได้เช่นกัน

ภาพอื่น
-------

* เจดีย์ว่านหมิง (เจดีย์หมื่นนาม)เจดีย์ว่านหมิง (เจดีย์หมื่นนาม)
* ทิวทัศน์ตอนกลางคืน ที่เจดีย์ว่านหมิงทิวทัศน์ตอนกลางคืน ที่เจดีย์ว่านหมิง
* สะพานหง (สะพานรุ้ง)สะพานหง (สะพานรุ้ง)
* เมืองโบราณเฟิ่งหวงเมืองโบราณเฟิ่งหวง
* อาคารริมแม่น้ำ มีขาหยั่งช่วยพยุงส่วนที่ยื่นเข้าไปในเม่น้ำอาคารริมแม่น้ำ มีขาหยั่งช่วยพยุงส่วนที่ยื่นเข้าไปในเม่น้ำ

อ้างอิง
-------

1. ↑  Google (2014-07-02). "Fenghuang" (Map). *Google Maps*. Google. สืบค้นเมื่อ 2014-07-02.
2. ↑  Xiangxi Tujia and Miao Autonomous Prefecture Land Use Plan (2006-20)/《湘西土家族苗族自治州土地利用总体规划（2006-2020年）》. Accessed 8 July 2014.
3. ↑  湘西自治州2010年第六次全国人口普查主要数据公报 (ภาษาจีน). Xiangxi Prefecture People's Government. คลังข้อมูลเก่าเก็บจากแหล่งเดิมเมื่อ 27 November 2012. สืบค้นเมื่อ 9 July 2014.
4. ↑  Fenghuang Ancient City - UNESCO World Heritage Centre
5. ↑  Wang (2007) p 135
6. ↑  南方长城景点介绍 เก็บถาวร 2020-06-08 ที่ เวย์แบ็กแมชชีน, zjjto.com
7. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2019-11-03. สืบค้นเมื่อ 2020-08-12.
8. ↑
9. ↑  "Fenghuang County" ChinaTour.